|  |
| --- |
| +\*xfs\*pvs\*Akl\*cvA\*xBj\*tCi\*ssq\*rgE\*ogi\*gyw\*pBk\*-+\*yqw\*nxj\*cyc\*wlB\*xag\*ycf\*zbF\*Bjq\*xku\*fsc\*zew\*-+\*eDs\*cEy\*ors\*lyd\*lyd\*jAm\*DvD\*wrl\*qfs\*otz\*zfE\*-+\*ftw\*qlA\*BBc\*bbc\*swv\*nCk\*vmc\*fDA\*taj\*nEE\*onA\*-+\*ftA\*sdo\*Bbv\*gzn\*bmy\*vBt\*mbq\*qjC\*dwc\*Djl\*uws\*-+\*xjq\*BBj\*lbx\*pzc\*jnB\*ujm\*Dxl\*rtE\*ulz\*cdw\*uzq\*- |

KLASA: 100-01/24-02/02

URBROJ: 2177-1-26-02-24-1

Požega, 17.07.2024.

Na temelju članka 51. Zakona o vatrogastvu (Narodne novine, broj: 125/19. i 114/22.), članka 25. Statuta Javne vatrogasne postrojbe Grada Požege (broj: 466-08-21-1 od 18. kolovoza 2021. godine), članka 13. Pravilnika o unutarnjoj organizaciji i sistematizaciji radnih mjesta (broj: 206-11-17 od 15. studenog 2017. godine), te Suglasnosti Vatrogasnog vijeća Javne vatrogasne postrojbe Grada Požege, KLASA: 250-17/24-01/01, URBROJ: 2177-1-26-01-24-2 od 17. srpnja 2024. godine i suglasnosti osnivača Grada Požege, KLASA:250-02/24-01/01 URBROJ: 2177-1-01/01-24-6 od 10. srpnja 2024. godine, zapovjednik Javne vatrogasne postrojbe Grada Požege, raspisuje sljedeći,

**J A V N I N A T J E Č A J**

za zasnivanje radnog odnosa na puno **određeno vrijeme** zbog odsutnosti radnika do okončanja sudskog spora, na radno mjesto **Vatrogasca,** jedan (1) izvršitelj**,** uz probni rad od tri (3) mjeseca.

Kandidat koji se prima na radno mjesto vatrogasca mora ispunjavati sljedeće uvjete za zasnivanje radnog odnosa:

* mora imati hrvatsko državljanstvo
* da je mlađa od trideset (30) godina prilikom prvog zaposlenja na radnom mjestu profesionalnog vatrogasca
* da ima stečenu kvalifikaciju na razinama 4.1. ili 4.2. prema HKO-u ili stečenu kvalifikaciju vatrogasnog smjera
* da ima posebno zdravstveno stanje i psihičku sposobnost za obavljanje vatrogasne djelatnosti što dokazuje potvrdom ovlaštene zdravstvene ustanove
* ispunjavati posebno propisanu razinu tjelesne i motoričke sposobnosti
* da nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena dijela protiv imovine (glava XXIII.), i kaznena djela protiv službene dužnosti (glava XXVIII.), a koja su propisana Kaznenim zakonom (Narodne novine, broj: 125/11., 144/12., 56/15., 61/15., 101/17., 118/18. i 125/19.)
* da nije kažnjavan za kaznena djela protiv života i tijela (glava X.), kaznena djela protiv opće sigurnosti

ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (Narodne novine, broj: 110/97., 27/98. - ispravak, 50/00., 129/00., 51/01., 111/03., 190/03., 105/04., 94/05., 71/06., 110/07., 152/09., 57/11., 77/11. i 143/12.).

* položen vozački ispit B kategorije.

Svi prethodno navedeni uvjeti moraju biti kumulativno ispunjeni.

Popis poslova i zadaća:

* obavlja poslove predviđene zakonom
* neposredno učestvuje na intervencijama
* sudjeluje u teoretskoj, praktičnoj obuci i izvođenju vježbi
* odgovara za ispravnost i učinkovitost opreme za intervenciju
* obavlja i ostale poslove, sistematizirane Pravilnikom o unutarnjem redu shodno sposobnostima, kvalifikacijama i uvjetima.

Na ovom Javnom natječaju (u nastavku teksta: natječaj) ravnopravno mogu sudjelovati kandidati oba spola, a izrazi u natječaju koji imaju rodno značenje odnose se jednako na muški i ženski rod.

Uz prijavu na natječaj obvezno se prilaže:

* životopis
* dokaz o hrvatskom državljanstvu (osobna iskaznica ili domovnica)
* svjedodžbu kojom se potvrđuje ispunjavanje uvjeta stupnja stručne spreme određene ovim

natječajem (dokaz o stečenoj kvalifikaciji na razinama 4.1. ili 4.2. prema HKO ili dokaz o

stečenoj kvalifikaciji vatrogasnog smjera)

* dokaz o radnom stažu (elektronički zapis o podacima evidentiranim u bazi podataka Hrvatskog

zavoda za mirovinsko osiguranje)

* uvjerenje da se protiv kandidata ne vodi kazneni postupak, ne stariji od tri (3) mjeseca
* vlastoručno potpisanu izjavu kandidata da nije kažnjavan za kaznena djela protiv imovine, opće sigurnosti ljudi i imovine te protiv službene dužnosti (izjavu nije potrebno ovjeravati)
* vozačka dozvola.

Isprave se prilažu u neovjerenoj preslici, a prije izbora kandidata biti će predočen izvornik ili ovjerena preslika.

Izabrani kandidat, prije sklapanja ugovora o radu, za potrebe poslodavca obvezan je dostaviti izvornik ili ovjerenu presliku svjedodžbe o završenoj stručnoj spremi.

Uvjerenje o zdravstvenoj sposobnosti (potvrdu ovlaštene zdravstvene ustanove) dostavlja izabrani kandidat nakon obavijesti o izboru, a prije sklapanja ugovora o radu. Troškove liječničkog pregleda snosi poslodavac. Ako se pregledom utvrdi da nema odgovarajuće tjelesne i duševne sposobnosti s kandidatom se neće zasnivati radni odnos.

Uredna prijava je ona prijava koja sadrži sve podatke i priloge navedene u natječaju i u obliku navedenom u natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj i njena prijava neće biti razmatrana, te će joj o tome biti dostavljena pisana obavijest. Osoba koja nije podnijela pravodobnu i urednu prijavu nema pravo podnošenja pravnog lijeka protiv te obavijesti.

Prednost pri zapošljavanju pod jednakim uvjetima ima osoba koja je najmanje dvije (2) godine obavljala poslove dobrovoljnog vatrogasca te druge osobe sukladno propisima koji uređuju prednost pri zapošljavanju.

Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu i imaju prednost u odnosu na ostale kandidate samo pod jednakim uvjetima.

Kandidat može ostvariti pravo prednosti prilikom zapošljavanja, sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17., 98/19., 84/21. i 156/23.) (u nastavku teksta: Zakona o hrvatskim braniteljima), članku 48.f Zakona o zaštiti vojnih i civilnih invalida rata (Narodne novine, broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) (u nastavku teksta: Zakona o zaštiti vojnih i civilnih invalida rata), članku 47. Zakona o civilnim stradalnicima iz Domovinskog rata (Narodne novine, broj: 84/21.) (u nastavku teksta: Zakona o civilnim stradalnicima iz Domovinskog rata), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14., 39/18. i 32/20.) (u nastavku teksta: Zakon o profesionalnoj rehabilitaciji) i članku 22. Ustavnog zakona o pravima nacionalnih manjina (Narodne novine, broj: 155/02., 47/10., 80/10. i 93/11.) (u nastavku teksta: Ustavni zakon) dužan je u prijavi na natječaj pozvati se na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prilikom zapošljavanja sukladno članku 102. Zakona o hrvatskim braniteljima, uz prijavu na natječaj dužan je dostaviti, osim dokaza o ispunjavanju traženih uvjeta i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima, dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava> %20prednosti%20pri%20zapo%C5%A1ljavanju-%20ZOHBDR%202021.pdf.

Kandidat koji se poziva na pravo prednosti u skladu člankom 48.f Zakona o zaštiti vojnih i civilnih invalida rata, uz prijavu na natječaj dužan je priložiti, osim dokaza o ispunjavanju traženih uvjeta, i sve potrebne dokaze o ispunjavanju uvjeta odredbe na koju se poziva, odnosno dokaz o priznatom statusu, dokaz da to pravo već nije koristio te dokaz iz kojeg je vidljivo na koji je način prestao radni odnos kod posljednjeg poslodavca (ugovor, rješenje, odluka, sporazum i slično), a pravo prednosti ostvaruje samo pod uvjetom da nema osoba koje to pravo ostvaruju u skladu s odredbama Zakona o hrvatskim braniteljima iz Domovinskog rata i članovima njihovih obitelji.

Kandidat koji se poziva na pravo prednosti sukladno članku 47. Zakona o civilnim stradalnicima iz Domovinskog rata, dužan je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20pred>nosti%20pri%20zapo%C5%A1ljavanju- %20Zakon%20o%20civilnim%20stradalnicima%20iz%20DR.pdf.

Kandidat koji se poziva na pravo prednosti prilikom zapošljavanja sukladno članku 9. Zakona o profesionalnoj rehabilitaciji uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.).

Kandidat koji se poziva na pravo prednosti prilikom zapošljavanja sukladno članku 22. Ustavnog zakona uz prijavu na natječaj, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

Za kandidate prijavljene na natječaj, koji ispunjavaju formalne uvjete iz natječaja, bit će provedena prethodna provjera vještina i kompetencija (selekcijski postupak) putem testiranja koje će se provesti prema Pravilniku o postupku odabira radnika za poslove u JVP-u Grada Požege, URBROJ: 558-09-22 od 1. rujna 2022. godine. Za testiranje iz teoretskog dijela koristit će se Priručnik za osposobljavanje vatrogasnih dočasnika i časnika (nakladnik: Hrvatska vatrogasna zajednica, izdanje 2006. godine). Ako kandidat ne pristupi prethodnoj provjeri, smatra se da je povukao prijavu na natječaj.

Obavijest o području provjere znanja (zakonskim izvorima), postupku provjere, mjestu i vremenu održavanja prethodne provjere vještina i kompetencija (selekcijski postupak), kao i imena kandidata koji ispunjavanju formalne uvjete iz natječaja, biti će objavljena na internet stranici Javne vatrogasne postrojbe Grada Požege (www.jvp-pozega.hr) i na oglasnoj ploči Javne vatrogasne postrojbe Grada Požege ili će kandidati biti pravodobno obaviješteni putem telefona ili na email adresu (koji su naznačeni u prijavi), najmanje pet (5) dana prije testiranja.

Prijave na natječaj podnose se isključivo u zatvorenim omotnicama na adresu: Javna vatrogasna postrojba Grada Požege, Industrijska 44, 34000 Požega, u roku od **osam (8) dana** od dana objave natječaja na Hrvatskom zavodu za zapošljavanje, s obveznom naznakom: „Za natječaj vatrogasac - određeno vrijeme - ne otvarati“.

Na poleđini omotnice potrebno je napisati ime i prezime, te adresu kandidata.

Prijave se mogu dostaviti i neposredno u Javnu vatrogasnu postrojbu Grada Požege, Industrijska 44, 34000 Požega, svakim radnim danom od 08:00 sati do 15:00 sati.

O rezultatima natječaja kandidati će biti obaviješteni u zakonskom roku.

Ovaj će se natječaj objaviti na Zavodu za zapošljavanje, na internet stranici Javne vatrogasne postrojbe Grada Požege (www.jvp-pozega.hr) i na oglasnoj ploči Javne vatrogasne postrojbe Grada Požege.

Javna vatrogasna postrojba Grada Požege zadržava pravo ovaj natječaj poništiti.

Nakon donošenja odluke o izboru, kandidatima koji ne budu primljeni u radni odnos, putem pošte će se vratiti dokumentacija priložena prijavi.

 Zapovjednik

 Dalibor Hrunka